projecte-aina/catalan_government_crawling huggingface dataset:
Espai per demanar la creació d'un entorn Moodle de centre i informació de les novetats relacionades amb els entorns Àgora-Moodle i EIX.
Orientacions per a la personalització dels entorns virtual d'aprenentatge
Orientacions per a la personalització dels entorns virtual d'aprenentatge per als centres, els administradors i els docents
Materials de consulta sobre Moodle
Informació sobre l'ús d'aquesta plataforma d'aprenentatge, a l'hora de generar cursos, crear o penjar recursos, activitats i fitxers, eines per a l'avaluació, personalització del lloc, crear i afegir usuaris, establir la comunicació...
Curs d'autoaprenentatge sobre l'entorn Moodle, aprendre sobre Moodle pas a pas.
Taller obert de 4 mòduls pensat per descarregar en local al Moodle del centre i fer una formació dirigida pel responsable de la plataforma a la resta dels companys i companyes.
Exemples de cursos Moodle i plantilles
Aquest entorn Moodle recull cursos d'exemple que serveixen de model i, a més, poden ser descarregats i instal·lats al propi Moodle de centre.
Pretén proporcionar als docents orientacions sobre com treballar amb els alumnes i exemplificar les possibilitats.
Així mateix, conté dos cursos on estan recollides les possibilitats d'ús més corrents de Moodle que poden ser descarregats i instal·lats com a plantilles.
Guia ràpida per crear continguts digitals accessibles a Moodle
Guia bàsica de referència per a la creació de continguts.
Canal de Youtube on es comparteixen materials audiovisuals per portar a terme l'educació amb entorns virtuals d'aprenentatge, on trobareu:
Orientacions, proposta i models d'activitats i recursos adreçades als centres per a la realització de les activitats de reforç d'estiu per a l'alumnat de 6è d'educació primària.
Orientacions per al professorat, per a l'alumnat i per a les famílies.
La carpeta d'aprenentatge permet que l'alumnat, el professorat i també les famílies tinguin una constatació de l'evolució del coneixement, habilitats i actituds de les nenes i els nens en el treball de reforç dels aprenentatges escolars.
És un instrument que proporciona evidències d'allò que s'aprèn i del grau d'assoliment dels objectius en relació amb el pla de treball.
Pot augmentar, així, l'autoestima de l'estudiant i possibilitar l' autoavaluació i creació del propi aprenentatge.
La carpeta d'aprenentatge d'activitats de reforç d'estiu pot constar de:
Activitats de l'àmbit lingüístic (català/aranès, castellà, anglès/francès)
Activitats de l'àmbit matemàtic
Recursos globalitzats: objectius de desenvolupament sostenible
Recursos de tots els àmbits: models de propostes didàctiques
Recursos de l'àmbit lingüístic (català, castellà, aranès, anglès, francès)
Webquesta sobre la problemàtica dels residus amb l'alumnat del cicle mitjà de primària, amb exemples de l'escola Josep Orriols Roca de Moià (Barcelona)
Oficina catalana amb notícies d'actualitat relacionada amb el canvi climàtic, polítiques per reduir les emissions, normativa i campanyes de comunicació
Espai de participació amb recursos per al coneixement i conservació dels hàbitats marins d'aquesta zona del Maresme
Material educatiu per a l'ESO i el batxillerat amb la intenció d'acostar el món de l'energia eòlica als centres educatius
Canal de vídeos amb un ampli índex de temes relacionats amb l'ecologia i el medi ambient
La xarxa Eduroam és la xarxa d'àmbit mundial gestionada des del Departament d'Educació.
Xarxa dedicada principalment a les persones itinerants que es desplacen per centres educatius i necessiten accedir a Internet.
Actualm ent la xarxa Eduroam no requereix de cap activació prèvia, sinó que és un mecanisme automàtic quan es dona d'alta un usuari a la XTEC.
Les credencials per a la connexió a la xarxa són el nom d'usuari (juntament amb.cat) i la contrasenya de la XTEC.
Clonezilla és un conjunt de programari lliure de recuperació davant de desastres, serveix per a la clonació de discs i particions.
La clonació pot ser emmagatzemada en un servidor o localment i restaurar-la en el futur.
Eina que permet encriptar localment fitxers de forma transparent en dispositius externs.
El xifrat es fa a l'ordinador amb l'algoritme AES-256.
Eina que permet congelar l'estat d'un equip a nivell de discs de manera que els canvis realitzats es reverteixin un cop es reiniciï novament l'equip.
Obriu el programa de transferència de fitxers FileZilla, aneu a configurar-lo.
La primera vegada que l'executeu presenta tot en blanc excepte l'estructura d'arxius del vostre ordinador.
Feu un clic sobre Fitxer | Gestor de llocs....
Premeu el botó Afegeix un lloc.
Ompliu les caselles seguint l'exemple:
Per a una major seguretat es recomana que la contrasenya es deixi en blanc per tal que el programa d'FTP la sol·liciti en cada connexió.
Per que demani la contrasenya canvieu el valor de Logon Type per " Demana una contrasenya ".
Feu un clic a sobre de D'acord.
Per a versions molt antigues és possible que no funcioni correctament, en aquests casos es recomana actualitzar el FileZilla a l'última versió.
Ja teniu el programa correctament configurat i esteu en condicions de trametre els vostres fitxers.
Recordeu que heu d'estar connectats a Internet.
Per tal de conectar-vos heu de sel·leccionar el lloc a través de l'opció del menú:
El primer cop que entrem, ens sortirà una finestra en la que ens informa sobre la clau d'amfitrió, en la que hem de acceptar per poder entrar al nostre espai.
El servidor talla la connexió al programa després de 5 minuts d'innactivitat.
Si intenteu fer una transferència de fitxers després d'aquest temps, el programa us donarà un error.
Premeu el botó Reconnectar (R) per a continuar transferint fitxers.
Aquesta xarxa requereix que l'usuari/ària estigui activat al servidor Radius del Departament d'Educació.
Per tant, si no s'ha activat l'usuari, cal procedir a realitzar aquesta acció.
Per això només cal que cliqueu a en aquest enllaç identificant-vos amb l'usuari i contrasenya de la xtec: Activació d'alta d'usuari a la xarxa.
L'usuari i la contrasenya són els de la XTEC i en aquest cas, la IP del portàtil/PDA ha de ser assignada per un servei DHCP.
Aquesta funció la fa el switch de capçalera de nivell 3 i el seu rang és 192.168.150.xx.
Els DNS han de ser els habituals dels centres educatius, és a dir:
Utilitzeu el Network Manager per configurar la targeta sense fils.
Per verificar la seva activació aneu al YAST i cliqueu a Network Settings.
Seleccioneu a la pestanya Opcions globals l'opció Control per part de l'usuari amb el NetworkManager i premeu D'acord.
Seguidament reinicieu l'equip per verificar que s'activa correctament el NetworkManager.
Un cop teniu la targeta instal·lada i reconeguda pel sistema, cliqueu amb el botó esquerre del ratolí a la icona de connexió a xarxes sense fil per verificar que rebeu senyal de la xarxa sense fils eduroam.
Cliqueu el botó dret sobre la icona de connexió a xarxes sense fil:
Seleccioneu l'opció de menú Edita les connexions.
Seguidament escolliu la pestanya Sense Fili premeu el botó afegeix.
Dins de la pestanya Sense fil ompliu el camp Nom de la connexió i SSID tal i com es mostra a la figura següent.
Cliqueu a la pestanya Seguretat de la xarxa sense fil i introduïu els paràmetres de connectivitat com a la imatge següent.
Aneu a la pestanya Paràmetres IPv4 i verifiqueu que teniu activat el mètode Només (DHCP) automàtiques.
Utilitzeu els servidors DNS: 213.176.161.16, 213.176.161.18 i premeu el botó Apply.
Ara ja es podrà establir la connexió.
Cliqueu sobre sobre la icona de connexió a xarxes sense fil i seleccioneu la xarxa eduroam.
L'equip ens presentarà la imatge següent:
Cal posar l'usuari/aria de l'XTEC seguit de.cat i de contrasenya la de l'XTEC i prémer el botó Connecta.
L'equip demanarà que es triï un certificat, premeu el botó Ignora.
Veureu una icona que mostra que s'està establint la connexió.
Un cop s'hagi establert la connexió podreu veure una icona com la següent:
Al passar amb el ratolí per sobre es mostra una informació que la connexió està activa i dona el nivell de connexió.
A partir d'aquest moment ja es pot treballar amb el portàtil connectat a la xarxa sense fils eduroam.
Programar una tasca consisteix en configurar el sistema operatiu perquè realitzi una acció concreta en un moment determinat sense la presència d'un/a usuari/ària.
Planificació d'una tasca amb l'assistent
Edició o modificació d'una tasca programada
El Windows XP proporciona un assistent que facilita la programació de tasques.
S'hi pot accedir des de Comença|Accessoris|Eines del sistema|Tasques planificades.
Apareixerà una finestra amb les tasques preparades per a dur-se a terme.
Per iniciar l'assistent, feu doble clic sobre Addició d'una tasca planificada.
L'assistent demana quin programa ha de dur a terme la tasca.
A la finestra apareixen els programes que el Windows XP té registrats (normalment perquè hi ha hagut un procés d'instal·lació).
Fent clic al botó Navega obtindreu la finestra següent:
Aquesta finestra de navegació permet buscar una aplicació a qualsevol de les unitats del sistema i seleccionar-la.
A l'exemple se selecciona el programa de tancament del sistema.
A continuació, introduïu un nom per a la tasca programada, seleccioneu la freqüència de repetició de la tasca i feu clic a Endavant.
Introduïu l'hora i la data d'inici.
Depenent de la freqüència que hagueu triat a la finestra anterior, l'assistent oferirà o no més opcions per ajustar la freqüència.
A l'exemple s'ha seleccionat freqüència diària a la pantalla anterior i ara ofereix la possibilitat d'indicar només dies laborables o una certa cadència.
A continuació es demana el nom de l'usuari/ària que realitzarà la tasca.
Això marca els privilegis amb els quals compta la tasca.
Introduïu un nom d'usuari/ària i la corresponent contrasenya.
Per introduir canvis en una tasca planificada, accediu a Comença|Accessoris|Eines del sistema|Tasques planificades.
Apareixerà una finestra amb les tasques planificades anteriorment.
La primera pestanya ofereix la possibilitat de modificar el programa que s'executarà i els seus paràmetres, el directori de treball, l'usuari/ària (això marcarà els privilegis d'execució) i si la tasca està habilitada.
La pestanya planificació permet canviar l'instant i la freqüència d'execució.
A la pestanya Configuració es disposa de paràmetres complementaris sobre la planificació relacionats amb la gestió de les tasques i l'administració d'energia.
Darrerament, s'ha detectat la recepció en comptes d'usuaris i d'usuàries XTEC de missatges fraudulents que demanen que accediu a un enllaç per a visualitzar un document.
Aquests missatges no s'han enviat des de la XTEC i, per tant, no s'ha de fer l'acció que demanen.
Elimineu el missatge sense accedir a l'enllaç.
Aquesta tipologia de missatges es coneix com a phishing.
És una modalitat d'estafa que té com a objectiu obtenir d'un usuari o d'una usuària les seves dades, claus i identitats.
Consisteix en la suplantació de la imatge d'una entitat pública o empresa per tal de fer creure als usuaris i a les usuàries que les dades sol·licitades procedeixen d'un lloc de confiança quan en realitat no és així.
El phishing pot produir-se de moltes formes: un missatge de mòbil, un web que simula una entitat, una finestra emergent, un correu electrònic...
La utilització d'aquesta estafa mitjançant el correu electrònic és la més extesa i coneguda entre els/les internautes.
El procediment seguit és la recepció d'un correu electrònic on se simula l'entitat o l'organisme que es vol suplantar per obtenir dades de l'usuari o l'usuària.
Les dades se sol·liciten suposadament per motius de seguretat, tasques de manteniment de l'entitat, millores del servei, enquestes, confirmacions de la identitat o qualsevol altra excusa.
El correu pot contenir formularis, enllaços falsos, textos i imatges originals, etc., en un intent d'imitar visualment el web oficial.
En moltes ocasions els textos són traduccions automàtiques que contenen una gran quantitat d'incoherències i expressions fora de context.
La forma més segura és no respondre mai a cap sol·licitud d'informació personal a través del correu electrònic o altre mitjà.
El Departament d'Educació no demana mai identificadors i/o contrasenyes dels usuaris i de les usuàries XTEC.
Només es demanen algunes d'aquestes dades en el moment de validar l'accés als serveis propis de la XTEC i a alguns aplicatius de gestió.
La següents comprovacions tenen com a objectiu solucionar problemes derivats de la convivència de diferents xarxes sense fil en un mateix espai físic.
Aquests possibles problemes es poden fer evidents després d'experimentar una navegació lenta o deficient per part dels equips connectats a la xarxa, o bé experimentant desconnexions i connexions per part dels equips connectats a la xarxa sense fils amb l'identificador educat1x1.
El problema pot ser degut a que els punts d'accés que generen conflicte treballen sobre els mateixos canals de freqüència.
Per tant, eviteu que les xarxes wifi que utilitzeu al centre coincideixin amb la xarxa educat1x1 en el mateix canal de freqüència.
Cal assegurar que no hi ha altres xarxes sense fils que trepitgin la xarxa educat1x1, com per exemple les xarxes "docent", "eduroam", xarxes pròpies del centre,...
En primer lloc, es recomana que canvieu els canals de freqüència de les xarxes que no formen part del projecte eduCAT:
Si el problema persisteix, realitzeu les següents accions:
Les següents comprovacions tenen com a objectiu assegurar la connexió dels equips cap a Internet.
Per asegurar el correcte funcionament, heu de realitzar les següents comprovacions:
Des de la línia de comandes ( [Windows]+[R] i escriviu cmd a la finestra emergent), teclegeu ping www.google.es i premeu INTRO.
Obriu un navegador i intenteu accedir a la URL http://www.google.es
Obriu un navegador i intenteu accedir a la URL http://correuweb.xtec.cat.
Un restaura (o imatge) és un arxiu en el qual es pot trobar tota la informació d'una unitat (disc dur, CD...).
Aquest arxiu es pot usar com a "motlle" per a configurar nous ordinadors sense haver de realitzar tots els passos d'instal·lació d'un sistema nou.
També, serveix com a còpia de seguretat de les dades d'un ordinador abans de realitzar alguna operació sobre ell.
Tots els equips han de tenir una imatge del sistema dins la partició D:\Copia.seg.
Heu de verificar l'existència d'aquesta imatge, si no hi és, heu de crear-la, i en cas de que hi sigui, revisar la possibilitat de tenir-ne còpies (així como de la imatge del propi servidor), ja sigui amb CD/DVD, o penjades a la unitat E:\ del servidor.
El Departament manté els restaures dels ordinadors de les seves dotacions.
Al GEPSE podeu trobar el número identificatiu que cal indicar en el moment de donar un avís d'incidència que impliqui la reinstal·lació de tot el programari (reinstal·lació del sistema operatiu, formatar el disc dur...).
Dins del GEPSE aneu a Equips inventariats | Dotació del Departament.
Poseu el ratolí a sobre del model de l'ordinador a restaurar fins que aparegui un menú.
Feu clic a Descripció de l'equip.
A l'apartat Sistema Operatiu i programari trobareu el número de restaura.
El DeepFreeze és un aplicatiu que ens permet mantenir invariable el contingut d'una unitat de disc.
Funciona enregistrant els canvis que s'hagin fet durant una sessió i quan l'equip s'apaga aquests canvis son reinicialitzats.
Les versions distribuïdes del Deep Freeze permeten protegir els sistemes operatius Windows 9x/ME/Windows 2000/XP/Vista/Windows 7.
Heu de revisar el correcte funcionament de l'aplicació a tots els equips del centre on estigui instal·lat.
Comproveu que el sistema de congelació funciona correctament a cadascun dels equips i que podeu descongelar l'equip, realitzar qualsevol canvi i tornar-lo a congelar.
1 - Comproveu que teniu el Deep Freeze en estat Frozen (Congelat).
2 - Premeu les tecles Control + Alt + Maj + F6 per obrir la consola del Deep Freeze Enterprise.
3 - Introduïu la contrasenya i premeu Ok
4 - Modifiqueu l'estat del Deep Freeze a l'estat Thawed (Descongelat).
Per això, seleccioneu l'opció Reiniciar Thawed en próximo "1" reinicios i premeu Ok
5 - El sistema us avisa que la maquina quedarà descongelada durant el pròxim inici.
6 - Un cop hagueu reiniciat la màquina, comproveu que teniu el Deep Freeze en estat Thawed (Descongelat)
7 - Actualitzeu el programari (sistema operatiu, antivirus)
8- Torneu a obrir la consola del Deep Freeze Enterprise per tornar a congelar la màquina.
Seleccioneu l'opció Reiniciar Frozen i premeu Ok.
9 - Per finalitzar, després de que hagueu reiniciat la màquina, comproveu que torneu a tenir el Deep Freeze en estat Frozen (Congelat) com al principi.
També disposeu d'una ajuda de la consola de Deep Freeze.
Si teniu cap dubte sobre el funcionament del Deep Freeze podeu consultar la jornada tècnica de primària.
Les particions divideixen el disc dur en àrees independents que funcionen com si es tractés d'un disc a part.
Al crear una partició cal assignar-li un sistema de fitxers per a que es formin els mètodes i les estructures de dades que utilitza el Sistema Operatiu per a organitzar els fitxers al disc.
És interessant que tots els ordinadors del centre compleixen un mínim d'homogeneïtzació de l'estructura lògica.
Fixeu-vos en les particions de les màquines i la capacitat de fraccionar el disc dur en diferents parts, gestionades pel Sistema Operatiu de manera independent.
Podeu fer servir les següents taules i exemples orientatius:
Existeixen aplicacions que ens faciliten la tasca a l'hora de gestionar particions.
Amb el Partition Magic o el Gparted es poden redimensionar les particions segons les vostres necessitats.
També podeu fer servir l' Administrador de discos que incorpora Windows 7.
Qualsevol integrant del grup Administrador pot donar d'alta un compte local en un equip.
Per donar d'alta un nou compte:
Aneu a Ordinador, feu clic amb el botó dret del ratolí i a continuació accedir a Administrar.
També podeu accedir anant a Inicia | Tauler de Control | Eines d'administració | Administración de equipos.
Tal com es mostra a les següents imatges.
Feu clic sobre el menú Acción | Usuario nuevo i indiqueu els paràmetres del nou compte: nombre de usuario, nombre completo, Contraseña... i seleccioneu només l'opció La contraseña nunca expira.
Feu clic sobre el compte i amb el botó dret del ratolí accediu a Propiedades.
Un cop accepteu, el nou compte queda registrat i habilitat per accedir a l'equip.
Els paràmetres dels comptes definits es poden modificar, esborrar, etc. Seguint les instruccions d'aquesta secció, podríeu, per exemple, canviar la contrasenya d'un usuari local.
Aneu a Inicia | Configuració | Tauler de Control | Eines d'administració | Administració d'ordinadors | Usuarios locales y grupos i a continuació Usuarios.
Una via més ràpida és accedir a través de la icona Ordinador, fent clic amb el botó dret del ratolí i a continuació seleccionant Administrar.
Feu clic amb el botó dret sobre l'usuari.
Amb l'opció Establecer contraseña podeu modificar la clau d'entrada.
Cliqueu a Continuar per acceptar l'avís de possible pèrdua d'informació, per restabliment de contrasenya.
Introduïu la nova contrasenya per l'usuari i feu clic a Aceptar.
Feu clic a D'acord per a finalitzar.
Per modificar l'informació d'usuari o els grups als quals pertany, feu clic amb el botó dret del ratoli sobre l'usuari i seleccioneu Propietats.
Un cop modificat premeu D'acord per finalitzar la modificació.
Un compte d'usuari recull tota la informació que defineix a un/a usuari/ària, local o del domini, i dependrà del tipus de servidor.
Inclou el nom, la contrasenya i els permisos d'accés als recursos i als serveis per un usuari en concret.
Per evitar problemes de seguretat a les estacions i sobretot, al servidor, reviseu la correcta assignació de permisos als usuaris.
Podeu utilitzar les següents taules com a referència:
El Visor d'Esdeveniments enregistra tots els esdeveniments durant l'inici, funcionament i parada del servidor, generant un informe que l'Administrador pot revisar i analitzar, per trobar les causes dels errors o problemes.
El servei s'inicia automàticament quan s'inicia Windows.
És una eina de gran utilitat per detectar errors diversos.
Pràcticament tot el que succeeix a nivell de seguretat, sistema i aplicació, queda enregistrat al Visor de Successos.
Utilitzeu-lo per veure què està passant a la vostra màquina i assegurar que no existeix cap error greu al sistema.
Aneu a Inicia | Configuració | Tauler de control | Eines d'administració.
Un altre camí és a través de l'Administració d'ordinadors, aneu a Inici, cliqueu amb el botó dret a Ordinador i seleccioneu Administrar.
Verifiqueu que els registres generats no corresponen a cap errada greu que pugui afectar directament el funcionament del sistema.
El sistema operatiu Windows considera un esdeveniment, aquelles incidències que poden tenir alguna conseqüència i que convé seguir o auditar.
Cada línia és un registre que correspon a un esdeveniment i mostra un resum de la informació que conté.
La icona inicial indica el tipus d'esdeveniment.
El registre del sistema enregistra esdeveniments dels components de Windows.
Per exemple, un error de càrrega d'un controlador, o d'un altre component del sistema durant l'inici, genera un registre.
El propi sistema Windows a l'iniciar produeix un registre d'error degut a l''ordre d'inici dels serveis.
Els tipus de successos registrats pels components del sistema estan predeterminats pel Sistema operatiu Windows.
El registre d'aplicació conté els esdeveniments relacionats amb aplicacions o programes.
A vegades, les pròpies aplicacions envien el registre a la categoria de Sistema en lloc de la d'Aplicació, dependrà de la programació de l'aplicació.
És habitual que la majoria de les aplicacions que fem servir, no generin registres al Visor.
Normalment depèn de la programació de l'aplicació.
Per exemple, un programa de base de dades podria registrar un error d'arxiu en el registre d'aplicació, si el programador de l'aplicació així ho indica al codi del programari.
El registre de Seguretat conté esdeveniments de seguretat com ara els intents vàlids o no vàlids d'inici de sessió.
També, podeu trobar en aquesta secció els successos relacionats amb l'ús de recursos com, per exemple, crear, obrir o eliminar arxius.
Un administrador/a pot especificar els esdeveniments que es desaran al registre de seguretat activant o desactivant opcions específiques d'Auditoria (és per això, que també s'anomenen d'auditoria).
La forma habitual d'activar opcions d'auditoria és a través de les Directives de Seguretat o directament sobre els objectes a auditar, per exemple arxius o carpetes.
És possible que l'equip mostri altres carpetes al Visor d'Esdeveniments.
Corresponen a determinats serveis incorporats.
El sistema operatiu Windows incorpora aquestes carpetes per fer-ne un seguiment específic.
Per tal d'optimitzar el funcionament de les aules, és important que el programari instal·lat a les estacions de treball sigui homogeni, és a dir, que les estacions de treball tinguin la mateixa versió del programari amb la finalitat de que totes es comportin de forma similar.
És també interessant que el programari estigui prou actualitzat, però abans de fer actualitzacions de programari o de sistema operatiu, heu de vigilar que les característiques tècniques de l'equip siguin compatibles amb els requeriments dels programes.
Alguns programes requereixen la desinstal·lació prèvia per poder actualitzar-los amb la nova versió.
Si es dona el cas, aneu a Inicia | Ordinador i feu clic a Desinstal·la o canvia un programa.
Cliqueu al programa que voleu desinstal·lar.
Seguiu l'assistent i desinstal·lareu el programa.
A continuació, us apuntem punts de referència d'actualitzacions de programari: